Ali Demir Alizoti

Ali Demir Alizoti (Selanik, 13 maj 1892 - Ankara, 3 shkurt 1958) ka qenë pronar tokash, politikan shqiptar në Greqi, tregtar dhe sipërmarrës.

 Biografia 
U lind në Selanik, i biri i Demir Alizotit me prejardhje nga Qinami dhe Shadije Kaliongji, greke e bija e një prifti. Shkollimin fillor dhe atë të mesëm e mori në vendlindje, më pas arsimin e lartë në Athinë, për jurist. Pati në klasë Sofoklis Venizelos, kryeministrin e ardhshëm të Greqisë.

I hyri karrierës politike, duke u zgjedhur deputet i Kozhanit në parlamentin grek. Pasi shiti pronat që kishte në Greqi më 1925, hyn në Shqipëri dhe vendoset në Korçë, ku investoi në hapjen e fabrikës së parë të trikotazhit me teknologjinë gjermane të kohës. Hapi dyqane shitjeje në qytete të tjera të vendit si dhe u bë koncensionar i makinave qepëse gjermane "Veritas".

Pas Çlirimit fabrika u shtetëzua dhe makineritë u konfiskuan dhe Alizotët u vendosën në Tiranë, përkohësisht.

Duke iu siguruar një vizë për të vizituar të vëllain dhe motrat, vajti në Turqi, ku shkoi jetën e mbetur dhe ndërroi jetë në Ankara më 3 shkurt 1958.

 Referime 

Kategoria:Shqiptarë në Turqi
Kategoria:Njerëz nga Selaniku
Kategoria:Njerëz nga Vilajeti i Selanikut
Kategoria:Lindje 1892
Kategoria:Vdekje 1958
Kategoria:Shqiptarë në Greqi
Kategoria:Sipërmarrës shqiptarë